Վիրժինի Դեմոն-Բրետոն

**Վիրժինի Դեմոն-Բրետոն** (, ), ֆրանսիացի նկարչուհի, ակադեմիստ, ռեալիզմի ներկայացուցիչ։

## Կենսագրություն
մինի|left|200px|Ջրի մեջ, 1898
մինի|right|250px|Վիրժինի Դեմոն-Բրետոնի կիսանդրին Վիսանում
Ծնվել է նկարիչ Ժյուլ Բրետոնի ընտանիքում։ Նկարչուհի Էմիլյա Բրետոնի (1831-1902) զարմուհին է։ Նկարչության առաջին դասերը ստացել է հորից։

Նա ստեղծագործական գործունեությունը սկսել է դեռ վաղ տարիքից։ Նրա նկարները 1879 թվականին առաջին անգամ  ցուցադրվել են Փարիզում։ 1883 թվականին Ամստերդամում Գաղութային էքսպորտային միջազգային ցուցահանդեսում (Dutch Internationale Koloniale en Uitvoerhandel Tentoonstelling) արժանացել է ոսկե մեդալի։ Նկարները ցուցադրվել է Փարիզյան սալոնում։

1880 թվականին ամուսնացել է նկարիչ Ադրիեն Դեմոնի հետ։

1890 թվականին նա ամուսնու հետ բնակություն է հաստատել Լա Մանշի և Հյուսիսային ծովի *Côte d’Opale* ափին գտնվող ֆրանսիական փոքրիկ Վիսան գյուղում, որտեղ էլ ըստ բելգիացի ճարտարապետ Էդմոն դե Վինեի նախագծի հաջորդ տարի կառուցվել է *Typhonium* վիլլան։ 1985 թվականին այս վիլլան ընդգրկվել է Ֆրանսիայում գտնվող պատմական հուշարձանների ցուցակում։

1895-1901 թվականներին Վիրժինի Դեմոն-Բրետոնը նախագահել է Նկարիչ և քանդակագործ կանանց միությունը (Union des femmes peintres et sculpteurs), որի անդամ է եղել 1883 թվականից։ Դեմոն-Բրետոնի նախագահությամբ և Միության հիմնադիր Էլեն Բերտոյի աջակցությամբ միությունը լուրջ հաջողությունների է հասել. 1897 թվականից ի վեր կանանց սկսել են ընդունել «Նրբագեղ արվեստների դպրոց»։ Այդուհետ ուսանող կանանց հնարավորություն էր ընձեռվում ոչ միայն սովորել նկարչություն ակադեմիական միջավայրում, այլ նաև օգտվել նախկինում իրենց համար անհասանելի հնարավորություններից, ինչպիսիք են մերկ մոդելների հետ աշխատանքը։ Բացի այդ, նկարչուհիներն իրավունք են ստացել պայքարել հռոմեական հեղինակավոր մրցանակի համար։

Վիրժինի Դեմոն-Բրետոնը ֆրանսիացի նկարչուհիների պատվիրակության կազմում էր, որը ներկայացված էր Չիկագոյի 1893 թվականի Համաշխարհային ցուցահանդեսին։

1894 թվականին պարգևատրվել է Պատվո լեգեոն շքանշանով։ 1913 թվականին դարձել է Գեղարվեստի թագավորական ակադեմիայի (Անտվերպեն) անդամ։

Նկարչուհու աշխատանքներն այժմ պահվում են Արրաս, Ամստերդամի, Դուեի, Լիլլի, Լուվրի արվեստի թանգարաններում։

## «Ամուսինը ծովում», Վինսենթ վան Գոգ
1889 թվականին սալոնում Վիրժինի Դեմոն-Բրետոնը ցուցադրել է իր *L'Homme est en mer* նկարը։ Մի քանի ամիս անց Վինսենթ վան Գոգը, գտնվելով Սեն Ռեմի դը Պրովանս քաղաքում գտնվող Սեն-Պոլի հոգեբուժարանում, կրկօրինակել է նկարը փորագրությունից։

Պատկեր:L'homme est en mer.jpg|Վիրժինի Դեմոն-Բրետոն. «Ամուսինը ծովում» (1889), գտնվելու վայրը անհայտ է։
Պատկեր:"L'homme est en mer", Vincent van Gogh, d'après Virginie Demont-Breton.jpg|Վինսենթ Վան Գոգ. «Ամուսինը ծովում» (1889), մասնավոր հավաքածու


## Պատկերասրահ

Պատկեր:Virginie Demont-Breton - Mother and child in an orange grove.jpg|Մայրը երեխայի հետ նարնջի ծառի մոտ
Պատկեր:Demont-Breton-femme-de-pêcheur.jpg|Ձկնորսի կինը
Պատկեր:Demont-Breton Hommes de mer.jpg|Ծովի մարդիկ (1898)
Պատկեր:Demont-Breton Dans l'eau bleue.jpg|Թափանցիկ ջրի մեջ (1898)
Պատկեր:Demont-Breton Premiere Audace premier frisson.jpg|Առաջին ցայտեր, առաջին սարսուռ (1900)
Պատկեր:Demont-Breton-la-plage.jpg|Լողափին


## Ծանոթագրություններ

## Արտաքին հղումներ
* Virginie Demont-Breton

Կատեգորիա:19-րդ դարի ֆրանսիացի նկարիչներ
Կատեգորիա:20-րդ դարի ֆրանսիացի նկարիչներ
Կատեգորիա:Կին արվեստագետներ
Կատեգորիա:Նկարիչների կանայք
Կատեգորիա:Ֆրանսիացի արվեստագետներ
Կատեգորիա:Ֆրանսիացի դիմանկարիչներ
Կատեգորիա:Ֆրանսիացի նկարիչներ